《金缕曲·秋宵送别兰姊》
清代·陈家庆

烛剪西窗里。记寒宵、依依泣别，泪花偷洗。荡气回肠愁难诉，一样缠绵情意。

盼秋色、连波空翠。笛里关山明日事，叹云萍、聚散匆匆易。

空怅望，天无际。

客中我正伤孤寄。更那堪、河梁折柳，消磨英气。千里他乡斜阳外，兰棹片帆迢递。

应早作、南来归计。瑟瑟金风惊岁晚，怕芳华、转眼成憔悴。

行乐处，信怀系。